
Tisztelt Képviselő Testület!

A képviselő testület előző ülésein megismerkedett a térségi hulladéklerakó ügyével mely most újabb szakaszához érkezett.

A beruházás tartalmazza a cikói lerakót, mely egyben válogató is, ezért a hulladék hasznosítására is sor kerül. A lerakó működési hatásterülete mintegy 102 önkormányzatot érint, ahol a szolgáltatást végző gazdasági szervezetek a jövőben is szolgáltatni fognak.

Annak érdekében, hogy ez a lehetőség a jövőben is megmaradjon, vagyis az önkormányzatok a folyamatokat befolyásolni tudják, el kell érni azt, hogy a lerakó üzemeltetője ne nyílt pályá-zaton kerüljön kiválasztásra, hanem az önkormányzatok által kijelölt gazdasági társaság végezze az üzemeltetést.

Ennek módja, hogy egyes önkormányzatok által létrehozott REKOM Kht. kerüljön egy olyan társulás tulajdonába, melyet az érintett önkormányzatok hoznak létre, így már nincs akadálya

annak, hogy a 100 %-ban önkormányzati tulajdonú társaság kerüljön kijelölésre a szolgáltatás   elvégzésére.

Ennek előkészítését a szekszárdi önkormányzat alpolgármestere Ács Rezső koordinálja, aki ígéretet tett arra, hogy a döntéshez –melynek értelmében Fácánkert Önkormányzata tagja kíván lenni a társulásnak-szükséges dokumentumokat, rendelkezésre bocsátja. 
A megküldött tervezeteket, a határozati javaslatot és a tájékoztató levelet csatoltan megküldöm. 
Határozati javaslat
a) Fácánkert Község Önkormányzatának Képviselő-testület elhatározza, hogy Fácánkert község tagként belép az „Önkormányzati Társulás a Dél-balatoni és Sió-völgyi Nagytérség szilárdhulladékai kezelésének korszerű megoldására” létesítendő önkormányzati társulásba.

b) Fácánkert Község Önkormányzatának Képviselő-testület az előterjesztés mellékletét képező társulási megállapodás tervezetét elfogadja és felhatalmazza a polgármestert arra, hogy társulási megállapodást és a társulás alapító okiratát aláírja. 

c) A képviselő-testület a társulási tanácsba Orbán Zsolt polgármestert delegálja. 

Fácánkert, 2009. január 27.

